
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 15 

16 Φεβρουάριου 2010 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 11 

Σύσταση Γενικής Γραμματείας Μεταναστευτικής Πολιτι¬ 
κής στο Υπουργείο Εσωτερικών, Αποκέντρωσης και 
Ηλεκτρονικής Διακυβέρνησης. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 27 παρ. 4 του ν. 1558/1985 «Κυβέρνηση 
και Κυβερνητικά Όργανα» (Α 137), όπως τροποποιήθηκε 
με τα άρθρα 6 παρ. 6 περ. γ και 8 παρ. 2 του ν. 2026/1992 
«Ρύθμιση θεμάτων οργάνωσης προσωπικού της δημόσι¬ 
ας διοίκησης και άλλες διατάξεις (Α 43) και αναριθμή- 
θηκε με το άρθρο 1 παρ. 6 του ν. 3242/2004 «Ρυθμίσεις 
για την οργάνωση και τη λειτουργία της Κυβέρνησης, 
τη διοικητική διαδικασία και τους Ο.Τ.Α.» (Α' 102). 

β. Των άρθρων 51, 55 παράγραφοι 13 και 14 και 90 του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα που κυρώθηκε με το άρθρο πρώτο του 
π.δ. 63/2005 (Α 98). 

γ. Του π.δ. 189/2009 «Καθορισμός και ανακατανομή 
αρμοδιοτήτων Υπουργείων» (Α 221), του π.δ. 184/2009 
«Σύσταση Υπουργείου Προστασίας του Πολίτη» (Α 213) 
και του π.δ. 185/2009 «Ανασύσταση του Υπουργείου Οι¬ 
κονομικών κλπ.» (Α 213). 

δ. Του π.δ. 234/2007 «Σύσταση Γενικής Διεύθυνσης 
Μεταναστευτικής Πολιτικής και ΚοινωνικήςΈνταξης στο 
Υπουργείο Εσωτερικών» (Α 272). 

ε. Του π.δ. 146/2008 «Τροποποίηση του π.δ/τος 49/1988 
«Οργανισμός του Υπουργείου Εσωτερικών», όπως συ¬ 
μπληρώθηκε και τροποποιήθηκε μεταγενέστερα» (Α 
202 ). 

2. Την αριθ. 2672/3.12.2009 Κοινή Απόφαση του Πρωθυ¬ 
πουργού και του Υπουργού Οικονομικών «Καθορισμός 
αρμοδιοτήτων του Υφυπουργού Οικονομικών Φιλίππου 
Σαχινίδη» (Β 2408). 

3. Το γεγονός ότι από τις ρυθμίσεις του διατάγ¬ 
ματος αυτού προκαλείται σε βάρος του κρατικού 
προϋπολογισμού, ετήσια δαπάνη ύψους 215.000 ευρώ 
περίπου, η οποία θα καλύπτεται από τις πιστώσεις, 
που θα εγγράφονται, κατ’ έτος, στον ειδικό φορέα 07- 
110 και ειδικότερα στις ομάδες των ΚΑΕ 0200, 0500, 
0800 και 1100 του προϋπολογισμού του Υπουργείου 


Εσωτερικών, Αποκέντρωσης και Ηλεκτρονικής Δια¬ 
κυβέρνησης. 

4. Τη Δ16/2010 γνωμοδότηση του Συμβουλίου της Επι¬ 
κράτειας μετά από πρόταση του Πρωθυπουργού, του 
Υπουργού Εσωτερικών, Αποκέντρωσης και Ηλεκτρονι¬ 
κής Διακυβέρνησης και του Υφυπουργού Οικονομικών, 
αποφασίζουμε: 

Αρθρο 1 

Σύσταση 

1. Συνιστάται στο Υπουργείο Εσωτερικών, Αποκέντρω¬ 
σης και Ηλεκτρονικής Διακυβέρνησης Γ ενική Γ ραμματεία 
Μεταναστευτικής Πολιτικής υπαγόμενη απευθείας στον 
Υπουργό Εσωτερικών, Αποκέντρωσης και Ηλεκτρονικής 
Διακυβέρνησης. 

Αρθρο 2 

Υπαγόμενες υπηρεσίες 

Στη Γενική Γραμματεία Μεταναστευτικής Πολιτικής 
του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης υπάγονται με το προσωπικό 
τους: 

1. Η Γ ενική Διεύθυνση Μεταναστευτικής Πολιτικής και 
ΚοινωνικήςΈνταξης, όπως αυτή έχει συσταθεί με το π.δ. 
234/2007 (Α 272) και λειτουργεί. 

2. Η Διεύθυνση Ιθαγένειας της Γενικής Διεύθυνσης 
Διοικητικής Υποστήριξης, όπως αυτή έχει συσταθεί με 
το π.δ. 146/2008 (Α 202) και λειτουργεί. 

Αρθρο 3 
Αρμοδιότητες 

Στις αρμοδιότητες της Γ ενικής Γ ραμματείας Μετανα¬ 
στευτικής Πολιτικής ανήκουν: 

1. Η εισήγηση για τον σχεδίασμά και χάραξη της κυ¬ 
βερνητικής πολιτικής στον τομέα α) της μετανάστευ¬ 
σης και της κοινωνικής ένταξης των μεταναστών στην 
ελληνική κοινωνία, β) της ιθαγένειας. 

2. Η εποπτεία και ο συντονισμός της εφαρμογής της 
κυβερνητικής πολιτικής από τις συναρμόδιες υπηρεσίες 
α) για τη μετανάστευση και την κοινωνική ένταξη, β) 
για την ιθαγένεια. 

3. Η άσκηση των αρμοδιοτήτων των υπηρεσιών που 
υπάγονται σε αυτήν σύμφωνα με το άρθρο 2 του πα¬ 
ρόντος. 

4. Η εποπτεία και μέριμνα για την εύρυθμη λειτουργία 
του Ινστιτούτου Μεταναστευτικής Πολιτικής. 

Αρθρο 4 
Σύσταση θέσεων 

Στη Γενική Γραμματεία Μεταναστευτικής Πολιτικής 
συνιστώνται οι ακόλουθες θέσεις: 

1. Μία (1) θέση μετακλητού Γενικού Γραμματέα, προϊστα¬ 
μένου της Γ ενικής Γ ραμματείας με βαθμό Ιο της κατη¬ 
γορίας των ειδικών θέσεων. 

2. Μία (1) θέση ειδικού συμβούλου και μία (1) θέση ει¬ 
δικού συνεργάτη σύμφωνα με τις διατάξεις του άρθρου 
55 παρ. 14 του Κώδικα Νομοθεσίας για την Κυβέρνηση 
και τα κυβερνητικά όργανα που κυρώθηκε με το άρθρο 
πρώτο του π.δ. 63/2005 (Α 98). 

3. Τρεις (3) θέσεις διοικητικών υπαλλήλων σύμφωνα με 
τις διατάξεις του άρθρου 55 παρ. 13 του Κώδικα Νομοθε¬ 
σίας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α98). 

Αρθρο 5 

Τελικές διατάξεις 

1. Τη Γ ενική Γ ραμματεία Μεταναστευτικής Πολιτικής ως 
τη σύνταξη ενιαίου οργανισμού των συγχωνευθέντων με 
το Π.Δ. 373/1995 (Α’ 201) Υπουργείων, επικουρεί το Τμήμα 
Γραμματειακής Υποστήριξης και Παροχής Πληροφοριών 
της Διεύθυνσης Αστικής και Δημοτικής Κατάστασης της 
Γ ενικής Διεύθυνσης Διοικητικής Υποστήριξης, όπως έχει 


συσταθεί με το π.δ. 146/2008 (Α’ 202) και λειτουργεί, για 
την υποστήριξη της αναφερομένης στο άρθρο 2 παρ. 2 
του παρόντος Διεύθυνση Ιθαγένειας. 

2. Το προσωπικό των υπηρεσιών που υπάγονται με το 
παρόν διάταγμα στη Γ ενική Γ ραμματεία Μεταναστευτι¬ 
κής Πολιτικής εξακολουθεί να υπάγεται στα υπηρεσιακά 
και πειθαρχικά συμβούλια στα οποία υπαγόταν ως την 
έναρξη ισχύος αυτού του διατάγματος. 

Αρθρο 6 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Πρωθυπουργό και στον Υπουργό Εσωτερικών, 
Αποκέντρωσης και Ηλεκτρονικής Διακυβέρνησης αναθέ¬ 
τουμε τη δημοσίευση και εκτέλεση του παρόντος. 

Αθήνα, 16 Φεβρουάριου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΥΦΥΠ. ΟΙΚΟΝΟΜΙΚΩΝ 

ΑΠΟΚΕΝΤΡΩΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΙΩΑΝΝΗΣ ΡΑΓΚΟΥΣΗΣ ΦΙΛΙΠΠΟΣ ΣΑΧΙΝΙΔΗΣ 

